แนวโน้ม SET เช้ารีบาวด์ คลายกังวลปัญหาแบงก์-จับตาประชุมเฟด 21-22 มี.ค.66
นักวิเคราะห์ฯคาด “ตลาดหุ้นไทย” จากนักลงทุนคลายกังวลปัญหาภาคธนาคารในสหรัฐและยุโรปมากขึ้น หลังได้รับการแก้ไขปัญหาจากภาครัฐ และความกังวลต่อ AT1 ก็น่าจะลดลง อีกทั้งยังได้ปัจจัยหนุนจากการยุบสภา ให้แนวรับ 1,550 จุด และแนวต้าน 1,570 จุด
นักวิเคราะห์ฯคาด “ตลาดหุ้นไทย” จากนักลงทุนคลายกังวลปัญหาภาคธนาคารในสหรัฐและยุโรปมากขึ้น หลังได้รับการแก้ไขปัญหาจากภาครัฐ และความกังวลต่อ AT1 ก็น่าจะลดลง อีกทั้งยังได้ปัจจัยหนุนจากการยุบสภา ให้แนวรับ 1,550 จุด และแนวต้าน 1,570 จุด
21 มี.ค. 2566

นายวีระวัฒน์ วิโรจน์โภคา ผู้อำนวยการฝ่ายวิเคราะห์หลักทรัพย์ บล.ฟินันเซีย ไซรัส กล่าวว่า ตลาดหุ้นไทยเช้านี้รีบาวด์ เป็นไปตามตลาดหุ้นอื่นในภูมิภาคเอเชีย จากนักลงทุนคลายกังวลเกี่ยวกับปัญหาภาคธนาคารในต่างประเทศมากขึ้น หลังได้รับการแก้ไขปัญหาเป็นรายธนาคาร อีกทั้งความกังวลต่อตราสารทางการเงินที่นับเป็นกองทุนสำรองส่วนเพิ่มชั้นที่ 1 (Additional Tier 1 หรือ AT1) ก็น่าจะลดลง จากผลกระทบต่อธนาคารพาณิชย์ของไทยจำกัด
อย่างไรก็ตามยังคงต้อง wait and see ปัญหาภาคธนาคารอยู่ และติดตามการประชุมธนาคารกลางสหรัฐ (เฟด) ในวันที่ 21-22 มี.ค.นี้ โดยนักลงทุนให้น้ำหนักในการคงอัตราดอกเบี้ยมากขึ้น ทั้งนี้ปัจจัยในประเทศตลาดน่าได้แรงหนุนจากการยุบสภา คาดจะเป็นบวกต่อหุ้นกลุ่ม Domestic Play เช่น อาหารและเครื่องดื่ม, ค้าปลีก, โรงไฟฟ้า เป็นต้น รวมถึงกลุ่มธนาคารพาณิชย์ก็น่าจะรีบาวด์ด้วย ให้แนวรับไว้ที่ 1,550 จุด และแนวต้าน 1,570 จุด